钦定古今图书集成/历象汇编/庶征典/第066卷 > 《观象玩占》 > 《祥气妖气诸名》
## 钦定古今图书集成/历象汇编/庶征典/第066卷 > 《观象玩占》 > 《祥气妖气诸名》

祥气，一曰“庆云”，亦曰“矞云”，若烟非烟，若云非云，郁郁
纷纷，萧索轮囷，是谓“庆云。”此喜云也，太平之应。
二曰“昌光”，赤如龙状。圣人起，帝受终则见。

《妖气》一曰“虹蜺，日旁气也。斗之乱精，主惑心内淫，主
臣谋君，太子黜，后妃专，妻不一。”

二曰牂云，如狗，赤色长尾。见则为乱君，为兵丧。一曰
赤云如狗，或二三，或四五，相从而行，所见之国，大兵。